*A jelen támogatói okiratban megjelölt, a fejezeti kezelésű előirányzatok felhasználásának rendjéről szóló BM rendeletben meghatározott feltételeknek megfelelően a* [pályázat tárgya, megnevezése] *megnevezésű beruházás támogatása**kapcsán a* ***Belügyminisztérium az alábbi***

**TÁMOGATÓI OKIRATOT**

**adja ki az alulírott napon, helyen és időben az alábbi feltételekkel:**

Jelen támogatói okiratban (a továbbiakban: „**Támogatói okirat”**) foglaltak szerint támogatási jogviszony jön létre

egyrészről

a **Belügyminisztérium**

|  |  |
| --- | --- |
| székhely: | 1051 Budapest, József Attila u. 2-4. |
| képviseli: | Simon Nimród Műszaki Főosztály főosztályvezetője |
| adószám: | 15311605-2-41 |
| törzskönyvi szám: | 311607 |
| számlavezető: | Magyar Államkincstár |
| számlaszám: | 10032000-01220122-50000005 |

(a továbbiakban: „**Támogató**”)

másrészről

a [**…]**

|  |  |
| --- | --- |
| székhely: |  |
| képviseli: |  |
| adószám: |  |
| nyilvántartási szám: |  |
| statisztikai számjel: |  |
| számlavezető: |  |
| számlaszám: |  |

(a továbbiakban: „**Kedvezményezett**”) között.

**Előzmények**

A Támogató a fejezeti kezelésű előirányzatok felhasználásának rendjéről szóló BM rendelet (a továbbiakban: „**BM rendelet**”) 1. mellékletében foglalt táblázatban meghatározottak alapján támogatja az „*üzemeltetési költségcsökkentést eredményező energetikai fejlesztések visszatérítendő pénzügyi támogatása*” tárgyában 2020. február - n meghirdetett, BM/ 3843 /2020. számú pályázati felhívás (a továbbiakban: „**Pályázati felhívás**”) alapján elnyert [pályázat tárgya, megnevezése] *megnevezésű beruházást* (a továbbiakban: „**Támogatott tevékenység**” vagy „**Beruházás**”) a jelen Támogatói okirat **1. számú mellékleteként** csatolt, Kedvezményezett által benyújtott pályázathoz (a továbbiakban: „**Pályázat**”) csatolt Adatlap (1. és 2. rész) (a továbbiakban: „**Adatlap**”) szerint.

**1. A Támogatói okirat tárgya**

* 1. A Támogató a Pályázat eredményeként kötelezettséget vállal a Kedvezményezett által az Adatlap szerint megpályázott és elnyert Támogatott tevékenység jelen Támogatói okirat 1.2. pontjában rögzített összegű – kamatmentes, visszatérítendő költségvetési támogatásának (a továbbiakban: „**Támogatás**”) biztosítására. A pénzügyi feltételek biztosítása a Támogatói okirat 2. fejezete szerint történik. A költségtervet az 1. számú mellékletként csatolt Adatlap tartalmazza.
  2. A Támogató a Kedvezményezett nyertes Pályázatára a BM rendelet 1. mellékletben foglalt táblázatra tekintettel [……….] **Ft**, azaz …… forint összegű Támogatást nyújt a Kedvezményezett részére.
  3. Jelen támogatási jogviszony az államháztartásról szóló 2011. évi CXCV. törvény (a továbbiakban: „**Áht.**”) 48/A. § (2) bekezdése alapján közléssel jön létre és hatálya az abból eredő kötelezettségek maradéktalan teljesítéséig áll fenn.

**2. A Támogatás folyósítása és felhasználása**

1. A Támogató az elnyert Támogatást egy összegben az államháztartásról szóló 368/2011. (XII. 31.) Korm. rendelet (a továbbiakban: „**Ávr.**”) 34. § (2) bekezdés b) pontja alapján átutalással bocsátja rendelkezésre támogatási előlegként a Kedvezményezett pénzügyi intézménynél nyitott és jelen Támogatói okiratban rögzített pénzforgalmi számlájára. A Támogatás folyósításának határideje: a Támogatói okirat hatályba lépését követő 15 (tizenöt) napon belül.
2. A Kedvezményezett által megvalósítandó Támogatott tevékenység pénzügyi forrásainak megoszlása az alábbiak szerint tevődik össze:
   1. A Beruházás teljes költségigénye:

.…………..….,- Ft, azaz … forint

* 1. A Pályázat útján nyert Támogatás:

.…………..….,- Ft, azaz … forint

* 1. A Kedvezményezett által biztosítandó saját forrás:

.…………..….,- Ft, azaz … forint

* 1. A Támogatás intenzitása: … %

1. A Támogatott tevékenységgel kapcsolatos, a jelen Támogatói okirat 1.2. pontjában rögzített összeget meghaladó költségekre fedezet csak a Kedvezményezett saját költségvetése terhére biztosítható. A Kedvezményezettet a Támogatás tekintetében a Pályázati felhívásban foglaltak és előírtak alapján visszatérítési kötelezettség terheli, amelynek teljesítése a jelen Támogatói okirat 2.6. pontjában foglaltak törlesztési ütemezés szerint átutalással történik a Támogató 10032000-01220122-50000005 számú BM Fejezeti kezelésű előirányzat-felhasználási keretszámlára (ÁHT-T: 237778), a Kedvezményezett neve és a „*BM/……………/2020. számú támogatás visszatérítése, törlesztése*” megjegyzéssel és a Rovatmegjelölés feltüntetésével.

A Támogatás visszatérítése részletekben történik az e fejezetben meghatározottak szerint.

1. A Támogatott tevékenységgel összefüggésben elérhető éves költségmegtakarítás:

..………….,- Ft/év, azaz ……… forint/év.

1. A Támogatás 1 (egy) évre eső visszatérítésének összege, amely nem lehet kevesebb   
   1 000 000 Ft/évnél, azaz egymillió forint/évnél:

………………….,- Ft, azaz ……… forint.

1. A Támogatás visszatérítésének esedékessége és ütemezése az alábbiak szerint történik:

|  |  |
| --- | --- |
| 2021. február 15-ig | ………….- Ft, azaz ………….forint |
|  |  |
| 2022. február 15-ig | ………….- Ft, azaz ………….forint |
|  |  |
| 2023. február 15-ig | ………….- Ft, azaz ………….forint |
|  |  |
| 2024. február 15-ig | ………….- Ft, azaz ………….forint |
|  |  |
| 2025. február 15-ig | ………….- Ft, azaz ………….forint |
|  |  |
| 2026. február 15-ig | ………….- Ft, azaz ………….forint |
|  |  |

1. A Kedvezményezett a Támogatást a **pályázati döntés napjától (2020. ………… …) legkésőbb 2020. december 15-ig jogosult felhasználni** (*csak ezen időtartam alatti teljesítési időponttal – ami alatt nem a fizetési határidő értendő – kiállított számlák számolhatók el a Támogatói okirat szerinti támogatási jogviszony keretében, melyek kifizetése – pénzügyi teljesítése – 2020. december 15-ig szintén megtörtént*) a felmerült és igazolt költségekre.
2. A Támogatás forrása a Magyarország 2020. évi központi költségvetéséről szóló 2019. évi LXXI. törvény 1. melléklet XIV. Belügyminisztérium fejezet, 20. fejezeti kezelésű előirányzatok cím 1. Ágazati célfeladatok alcím Energia-racionalizálás jogcímcsoport megnevezésű fejezeti kezelésű előirányzatra (ÁHT-T azonosító: 237778) befolyt bevétel (kormányzati funkció szerinti besorolás: 011120 Kormányzati igazgatási tevékenység).
3. A Támogatás folyósításának feltétele, hogy a Kedvezményezettnek ne legyen esedékessé vált és még meg nem fizetett adótartozása, valamint járulék-, illeték-, vagy vámtartozása (a továbbiakban együttesen: „**köztartozás**”), és a közpénzekből nyújtott támogatások átláthatóságáról szóló 2007. évi CLXXXI. törvény, illetve az Áht. szerinti összeférhetetlenségi ok vele szemben nem áll fenn. A Kedvezményezett erről szóló nyilatkozata a jelen Támogatói okirat **2. és 5. számú melléklet**ében szerepel.
4. A Támogatás visszaigényelhető általános forgalmi adó (a továbbiakban: „**ÁFA**”) megfizetésére nem használható fel. A Kedvezményezett nyilatkozata az ÁFA levonási joggal kapcsolatban a jelen Támogató okirat **3. számú mellékletét** képezi.

Amennyiben a Kedvezményezett a jogállása változása miatt vagy más okból a 3. számú melléklet szerinti nyilatkozata ellenére a Támogatás felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított és a Támogató által is támogatott ÁFA összegének megfelelő összegű Támogatási részt köteles a jogosulatlanul igénybe vett támogatásokra vonatkozó szabályok szerint visszatéríteni a Támogató részére a jelen Támogatói okirat 7.4. pontjában foglaltaknak megfelelően.

1. A Kedvezményezett tudomásul veszi, hogy a Támogatás nem ruházható át, nem engedményezhető.
2. A Kedvezményezett köteles a Támogatás felhasználása során – ha ennek a közbeszerzésekről szóló 2015. évi CXLIII. törvény (a továbbiakban: „**Kbt.**”) szerinti feltételei fennállnak – közbeszerzési eljárást lefolytatni. Amennyiben a Kbt. rendelkezései alapján a Kedvezményezett ajánlatkérőnek minősül, úgy a Támogatott tevékenység végrehajtása során a beszerzésekre vonatkozóan biztosítania kell a tisztességes, diszkriminációmentes, nyílt és átlátható eljárást, a közbeszerzési értékhatárt elérő és Kbt. által meghatározott esetben az el nem érő beszerzések pedig a Támogatásból finanszírozott építési beruházás, árubeszerzés, illetve szolgáltatás igénybevétele során a Kbt. rendelkezéseinek megfelelően köteles eljárni.
3. A Támogató kötelezi a Kedvezményezettet, hogy a Támogatás felhasználása során a Támogatás terhére 200 000.- Ft, azaz kettőszázezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban kössön. Írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a Támogatott tevékenység költségei között nem vehető figyelembe.
4. Amennyiben a Támogatásból a Kedvezményezett tárgyi eszközt is szerez be, és az a tulajdonába kerül, úgy az a tulajdonszerzés időpontjától számított 3 (három) évig csak a Támogató előzetes hozzájárulásával idegeníthető el, adható bérbe vagy más használatába, illetve terhelhető meg.
5. Amennyiben a Kedvezményezett a Támogatott tevékenységet saját szervezeti és működési keretein belül nem tudja teljes mértékben megvalósítani, úgy jogosult a megvalósítás során közreműködőket (pl. vállalkozót, megbízottat) igénybe venni. Ez esetben a közreműködők kötelesek jelen Támogatói okirat előírásai szerint eljárni, és a Kedvezményezett a Polgári Törvénykönyvről szóló 2013. évi V. törvény (a továbbiakban: „**Ptk**.”) 6:148. §-ában foglaltak szerint felel közreműködőiért. A Támogatott tevékenység megvalósításában közreműködőként csak az a személy (természetes és jogi személy) vonható be, aki/amely megfelel az Áht. 50. §-ában foglalt feltételeknek.
6. A Kedvezményezett köteles a Támogatás felhasználásáról számvitelileg elkülönített nyilvántartást vezetni, a Támogatással kapcsolatos pénzügyi és egyéb dokumentumokat, iratokat, bizonylatokat külön nyilvántartani, és a számvitelről szóló 2000. évi C. törvény 169. § (2) bekezdésében foglaltaknak megfelelően legalább 8 (nyolc) évig olvasható formában, a könyvelési feljegyzések hivatkozása alapján visszakereshető módon megőrizni, valamint az Ávr. 101. §-ban foglaltaknak megfelelően a Támogatással kapcsolatos valamennyi dokumentumot köteles a 3.1. pont szerinti Beszámoló Támogató általi jóváhagyásától számított legalább 10 (tíz) évig olvasható formában megőrizni.

**3. Beszámoló a Támogatás felhasználásáról**

1. A Kedvezményezett a Támogatás, valamint a saját forrás felhasználásáról beszámolót készít, mely szakmai beszámolóból és pénzügyi elszámolásból áll (a továbbiakban: „**Beszámoló**”). A Kedvezményezett a Beszámolót a Belügyminisztérium Műszaki Főosztálya (a továbbiakban: „**BM MŰFO**”) részére **2021. január 31. napjáig** küldi meg postai úton, aki a Beszámoló szakmai és pénzügyi beszámoló részét egyaránt értékeli. A Beszámoló a jelen pont szerinti határidő előtt is benyújtható.
2. A Támogatás összege a Támogatott tevékenységgel összefüggésben a Kedvezményezett energia-racionalizálási rendszerének finanszírozására szolgál, melynek keretében Kedvezményezett költségként a Beruházáshoz kapcsolódó tervezés, tervezői művezetés, műszaki ellenőrzés, valamint a kivitelezés, beszerzés költségét számolhatja el. Minden egyéb költség el nem számolható költségnek minősül.
3. A Beszámoló szakmai beszámoló részében a Kedvezményezett ismerteti a Támogatott tevékenység megvalósításának szakmai vonatkozásait, tapasztalatait, elemzi a megvalósítás eredményességét, továbbá a Beruházás során megkötött szerződések, megállapodások alapján megvalósult munkák rövid, szöveges ismertetését, a Beruházás befejezésének időpontját, valamint az Adatlap 2. rész megnevezésű táblázatot a ténylegesen megvalósult adatokkal kiegészítve.
4. A Kedvezményezett a Beszámoló pénzügyi elszámolás részében a Támogatás felhasználásáról részletes pénzügyi elszámolást ad az alábbiak szerint:
   * 1. A Kedvezményezett a Támogatott tevékenység megvalósítása során kiállított eredeti, az általános forgalmi adóról szóló 2007. évi CXXVII. törvény 169. §-ában, a számvitelről szóló 2000. évi C. törvény 167. § (1) és (3) bekezdésében, valamint a számla és nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendeletben előírtaknak megfelelő alaki és tartalmi kellékekkel rendelkező számlákra, bizonylatokra, nyugtákra (a továbbiakban együtt: „**számlák**”) az alábbi záradékot vezeti:

***„a Belügyminisztérium BM/……………./2020. számú támogatása terhére …………… forint, illetve saját forrása terhére …………………. forint elszámolva”***

* + 1. A Kedvezményezett a Beszámoló részeként a Támogató részére megküldi 3.4.1. pont szerinti módon záradékolt, eredeti számlákról készített hitelesített számlamásolatokat, a banki bizonylatok hitelesített másolatát, házipénztári kifizetési bizonylatok hitelesített másolatait, valamint a valamennyi számla és kifizetés adatait tartalmazó bizonylatösszesítőt a jelen Támogatói okirat **4. számú mellékletben** foglalt minta szerint, illetve az esetleges vonatkozó szerződések, a visszaigazolt megrendelők hitelesített másolatát, és a Beruházáshoz kapcsolódóan készített átadás-átvételi jegyzőkönyv hitelesített másolatát. A Kedvezményezett a másolatokat oly módon hitelesíti, hogy az eredeti dokumentumokról készített másolati példányok valamennyi oldalát a Kedvezményezett képviselője vagy az általa írásban felhatalmazott személy aláírja, lepecsételi, és rávezeti „*az eredetivel mindenben egyező másolat*” szöveget.
    2. Amennyiben a Kedvezményezett – összhangban a 2.12. pontban foglaltakkal – közbeszerzési eljárást köteles lefolytatni, amely dokumentációját a Beszámolóhoz csatolni nem kell, de az ellenőrzésre jogosult szervezetek felhívására annak bemutatása, rendelkezésre bocsátása kötelező. Amennyiben közbeszerzési eljárás lefolytatására kerül sor, a Beszámolóhoz az ajánlattételi felhívást, a bontási jegyzőkönyvet, valamint az ajánlatok értékelését követő eredményhirdetés dokumentumát kell csatolni hitelesített másolatban.
    3. A közbeszerzési értékhatárt el nem érő, de nettó 300 000 Ft-ot, azaz háromszázezer forintot meghaladó beszerzések esetében legalább 3 (három) db árajánlat beszerzése és Beszámolóhoz való hitelesített másolatának csatolása szükséges.
  1. A Támogató a Beszámolót a kézhezvételt követő 60 (hatvan) napon belül értékeli és ellenőrzi. Abban az esetben, ha a Beszámoló nem felel meg a jelen fejezetben foglaltaknak, vagy egyéb okból nem alkalmas a Támogatás jelen Támogatói okirat szerinti felhasználásának ellenőrzésére, a Támogató 1 (egy) alkalommal, megfelelő határidő kitűzésével hiánypótlásra szólítja fel a Kedvezményezettet. Ha a Kedvezményezett a hiánypótlási határidőt elmulasztja, vagy a hiánypótlást hibásan vagy hiányosan teljesíti, a Támogató jogosult a Beszámolót a rendelkezésre álló iratok alapján elbírálni.
  2. A Beszámoló elfogadására, illetve a teljesítésigazolás kiállítására a Támogató képviseletében a BM MŰFO vezetője, vagy az általa írásban felhatalmazott vezető személy jogosult.

1. **A Támogatás felhasználásának ellenőrzése**
2. Az Áht. 107. §-ában előírt teljes körű adatszolgáltatási kötelezettség teljesítése érdekében a Támogató kötelezi a Kedvezményezett, hogy járuljon hozzá ahhoz, hogy a Magyar Államkincstár által működtetett monitoring rendszerben nyilvántartott adataihoz a költségvetési támogatás utalványozója, folyósítója, a XIX. Uniós fejlesztések fejezetből biztosított költségvetési támogatás esetén a közreműködő szervezet, ennek hiányában az irányító hatóság, az Állami Számvevőszék (a továbbiakban: „**ÁSZ**”), a Kormányzati Ellenőrzési Hivatal (a továbbiakban: „**KEHI**”), az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek hozzáférjenek.
3. A Kedvezményezett köteles a Támogatás lebonyolításában részt vevő és a Támogatást ellenőrző szervezetekkel, így különösen a Támogatóval, az ÁSZ, a KEHI, illetve az állami adóhatósággal együttműködni és az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.
4. Az ellenőrzésekre a jelen Támogatói okirat hatálya alatt, a Támogatott tevékenység befejezésekor, valamint a Beszámoló elfogadását követő 5 (öt) évig kerülhet sor.
5. A Támogató jogosult az ellenőrzés során feltárt jogszabályellenes, jelen Támogatói okiratba ütköző, illetőleg a nem rendeltetésszerű felhasználás esetén a további támogatási részletek folyósítását felfüggeszteni, illetve a Támogatói okirat módosítása, visszamondása, vagy az attól történő elállás nélkül is a jogszabálysértéssel, jelen Támogatói okiratba ütköző, vagy nem rendeltetésszerű felhasználással arányos mértékű visszafizetést elrendelni.
6. Amennyiben a Támogatott tevékenység megvalósítása a Pályázat benyújtásakor tervezett bekerülési költségnél ténylegesen alacsonyabb összegű, úgy a Kedvezményezett köteles Támogatónak a tudomására jutást követő 8 (nyolc) napon belül ezt írásban bejelenteni (a továbbiakban: „**lemondó nyilatkozat**”). A bejelentési kötelezettség teljesítése mellett az igénybe nem vett (fel nem használt) Támogatásról a Kedvezményezettnek le kell mondani, és a különbözetet a Kedvezményezett az átutalt Támogatásból köteles a Beruházáshoz kapcsolódóan készített átadás-átvételi jegyzőkönyv aláírását, illetve a jelen Támogatói okirat módosítását követő 15 (tizenöt) munkanapon belül tárgyéven belül (2020. évben) a Belügyminisztérium 10032000-01220122-50000005 számú BM Fejezeti kezelésű előirányzat-felhasználási keretszámlára (ÁHT-T: 237778), a Kedvezményezett neve és a „*BM/……………/2020. számú támogatás fel nem használt része*” megjegyzéssel és a Rovatmegjelölés feltüntetésével visszafizetni, illetve tárgyévet követően az Ávr. 150. § (4) bekezdése alapján kötelezettségvállalással nem terhelt maradványként kimutatni és a Magyar Államkincstár Központi Maradványelszámolási Alap számlája javára befizetni.

A keletkezett maradvány összegéről az elszámolás során a Kedvezményezett nyilatkozni köteles. A Központi Maradványelszámolási Alapba teljesített befizetésről a bankszámla kivonat rendelkezésre állását követően legkésőbb 5 (öt) munkanapon belül a kivonat hitelesített másolatával tájékoztatni kell a Támogatót. A Támogatás felhasználásának elszámolása az előbbi bizonylat megküldésével kerül teljes körűen dokumentálásra. A teljesítésigazolás az előbbiek szerinti komplett Beszámoló alapján kerülhet kiadásra. A visszafizetési, illetve befizetési kötelezettség az Áht. 53/A. §-a alapján kamatmentes.

A Támogatói okirat írásbeli módosítása jelen pontban foglalt eset fennállása esetén elengedhetetlen – az 5.1. második bekezdésében foglaltak alapján - a jelen Támogatói okirat 2.6. pontjában foglalt törlesztő részletek ebből eredő változására tekintettel.

1. **A Kedvezményezett kötelezettségei**
2. A Kedvezményezett köteles

* a Beruházást saját lebonyolításban és az Adatlap szerint rögzített műszaki tartalommal **legkésőbb 2020. december 15-éig megvalósítani**;
* jelen Támogatói okirat 2. fejezetében rögzített pénzügyi feltételekben történő változás esetén, illetve az Ávr. szerinti adatszolgáltatásokhoz szükséges adatokat, valamint az azokban bekövetkező változásokat, soron kívül, de legkésőbb 8 (nyolc) munkanapon belül írásban tájékoztatni a Támogatót a változásról, és egyúttal kezdeményezni jelen Támogatói okirat módosítását;
* a Támogatás visszatérítésének időtartama alatt – a Beruházás megvalósulását követő 1. (első) év kivételével – rendszeresen, évente 1 (egy) alkalommal (január 31-ig) írásban tájékoztatni a BM MŰFO-t a Beruházás eredményességéről (a továbbiakban: „**Tájékoztató**”). A Tájékoztatónak tartalmaznia kell a Beruházás jelen Támogatói okirat szerinti pontos megjelölését, a megelőző évben esedékes visszatérítés összegét, valamint az elért energia- és költségmegtakarítást (számlák, mérési adatok alapján forintban meghatározva).

1. A Támogatás a Támogatói okirat 2.3-2.6. pontjaiban meghatározott visszatérítésének (törlesztésének) késedelmes teljesítése esetén a Kedvezményezett a részletfizetési kedvezményt elveszti, valamint a még vissza nem térített Támogatás fennmaradó összegét – a Támogató felszólításának kézhezvételét követően – 15 (tizenöt) munkanapon belül köteles egy összegben a 2.3. pontjában rögzített előirányzat-felhasználási keretszámlára visszatéríteni.
2. A késedelem beállásának időpontja a 2.6. pontban rögzített dátumokat követő 30. (harmincadik) nap, hiánypótlás esetén pedig a felszólítás kézhezvételét követő 11. (tizenegyedik) nap.
3. Amennyiben a Támogatott tevékenység az állami beruházások központi nyilvántartásáról és ellenőrzéséről szóló 1830/2016. (XII. 23.) Korm. határozat 1. pontja alá tartozik, a Kedvezményezett köteles a jelen Támogatói okirattal érintett Támogatott tevékenység vonatkozásában a Központi Állami Beruházás Ellenőrzési Rendszer (KÁBER) által igényelt adatszolgáltatást – az e célra rendelkezésre bocsátott, elektronikus felületen – jelen Támogatói okirat kiadását követő 15 (tizenöt) napon belül teljesíteni, és a bejelentett adatokban bekövetkezett változásokat a rendszerben folyamatosan rögzíteni.

**6. A Támogatói okirat módosítása**

* 1. A jelen Támogatói okirat módosítása a Támogató egyoldalú jognyilatkozatával lehetséges a Kedvezményezett elfogadó jognyilatkozatával összhangban az Áht. 48/A. § (2) bekezdése szerint. A Kedvezményezett a jelen Támogatói okirat módosítását 2020. november 30. napjáig kezdeményezheti.
  2. A Kedvezményezett a Támogatói okirat módosítására irányuló kérelmét írásban, részletes indokolással ellátva küldi meg a Támogató részére. Jelen Támogatói okirat csak abban az esetben módosítható, ha a Támogatott tevékenység az így módosított feltételekkel is támogatható lett volna.
  3. A Kedvezményezett 15 (tizenöt) napon belül – kivéve 5.1. második bekezdésében foglaltak esetén – tájékoztatja a Támogatót minden olyan, a jelen Támogatói okiratban szereplő adatban, illetve egyéb körülményben bekövetkezett változásról, amely érdemben érinti a Támogatott tevékenység teljesítését, eredeti céljának megvalósulását. A Kedvezményezett adatainak változása nem igényli a jelen Támogatói okirat módosítását.
  4. A Kedvezményezett köteles értesíteni a Támogatót, amennyiben a Támogatott tevékenység megvalósításához további költségvetési támogatáshoz jut, továbbá tájékoztatnia kell a Támogatót annak felhasználási feltételeiről.
  5. A jelen Támogatói okirat 1. számú mellékletként csatolt Adatlapban szereplő költségterv Kedvezményezett által kezdeményezett módosítás esetén, amennyiben a Támogató a költségterv módosítását elfogadja, a jelen Támogatói okirat módosul a módosított költségtervnek, illetve felhasználási tervnek megfelelően, ez esetben a Támogatói okirat írásbeli módosítása nem szükséges, a módosításra vonatkozó kérelem, a módosított költségterv, illetve felhasználási terv és a Támogató írásbeli elfogadó levele együtt a Támogatói okirat módosításának minősül és elválaszthatatlan részét képezi a Támogatói okiratnak. A Kedvezményezett köteles a módosítással érintett kifizetés időpontja előtt legalább 15 (tizenöt) nappal megküldi a módosított költségtervet a Támogató részére.

**7. A Támogatói okiratban foglaltak megszegése és jogkövetkezményei**

* 1. A Támogató jogosult az Ávr. 96. §-ban megjelölt okok fennállása esetén a jelen Támogatói okiratot visszavonni. A visszavonás külön okirat kiadásával és a Kedvezményezett részére történő megküldésével történik. Amennyiben a Támogató visszavonja a Támogatói okiratot, a Kedvezményezett köteles a visszavonásról szóló okirat közlését követő 15 (tizenöt) napon belül a Támogatást visszafizetni a Támogató részére a jelen támogatói okiratban megjelölt számlaszámra az Ávr. 98. § (1) és (5) bekezdése szerint.
  2. A Támogató a Támogatói okirat visszavonásáról szóló okiratot ajánlott, tértivevényes küldeményként, postai úton küldi meg a Kedvezményezett részére. A visszavonáshoz fűződő joghatások az okirat közlésével állnak be.
  3. A Támogató az Ávr. 84. § (1) bekezdés alapján az Áht. 50/A. §-a szerinti biztosíték kikötésétől eltekint.
  4. Kedvezményezettet a jelen Támogatói okirat alapján a Támogatás jogosulatlan felhasználása esetén visszatérítési kötelezettség terheli a jelen Támogatói okirat 7.5. pontjában foglaltak szerint.
  5. Jogosulatlanul igénybevett, jogszabálysértő vagy nem rendeltetésszerű felhasználás esetén a visszatérítés a Támogató felszólítását követő 15 (tizenöt) napon belül átutalással történik a Belügyminisztérium 10032000-01220122-50000005 számú BM Fejezeti kezelésű előirányzat-felhasználási keretszámlára (ÁHT-T: 237778), a Kedvezményezett neve és a *„BM/………../2020. számú támogatás jogosulatlanul felhasznált része”* megjegyzéssel és a Rovatmegjelölés feltüntetésével. A visszafizetés az Áht. 53/A. § (2) bekezdése értelmében kamatmentes. A teljesítésigazolás a jogosulatlanul felhasznált összeg visszatérítését követően kerülhet kiadásra.

**8. Egyéb rendelkezések**

* 1. A Kedvezményezett az Ávr. 75. § (2a) bekezdése szerinti nyilatkozatai jelen Támogatói okirat **5. számú melléklet**ét képezik.
  2. Támogató rögzíti, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 (GDPR) rendelet 6. cikk (1) bekezdés b) pontja alapján, a szerződéses kötelem létrejöttéhez és a támogatás teljesítéséhez szükséges, az okiratban és mellékleteiben feltüntetett személyes adatok tekintetében azok kezelése jogszerűnek minősül. Az adatkezeléssel kapcsolatos Adatvédelmi tájékoztató a jelen Támogatói okirat elválaszthatatlan részét képező **6. számú melléklete**.

8.3. A jelen Támogatói okiratban nem szabályozott kérdések tekintetében, az Áht., az Ávr., a Ptk., valamint a vonatkozó jogszabályok előírásai irányadóak.

8.4. Jelen Támogatói okirat az alábbi mellékletekkel elválaszthatatlan egységet képez:

*1. számú melléklet: Adatlap 1. és 2. rész*

*2. számú melléklet: Nyilatkozat köztartozás mentességről*

*3. számú melléklet: ÁFA nyilatkozat*

*4. számú melléklet: Bizonylatösszesítő minta*

*5. számú melléklet: Ávr. 75. § (2a) bekezdése szerinti nyilatkozatok*

*6. számú melléklet: Adatvédelmi tájékoztató*

8.5. A jelen Támogatói okirat szerinti támogatási jogviszony az Áht. 48/A. § (2) bekezdése szerint a Kedvezményezettel való közléssel jön létre.

8.6. Jelen Támogatói okirat 4 (négy) eredeti példányban készült, amelyből 3 (három) példány a Támogatót, 1 (egy) példány a Kedvezményezettet illeti meg és a kötelezettségvállaló aláírása napján lép hatályba.

|  |
| --- |
| Budapest, 2020. ….hó…..nap  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Simon Nimród**  Műszaki Főosztály  Belügyminisztérium |
| *Pénzügyi ellenjegyzés:* |
| Budapest, 2020. ….hó…..nap  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Marsi Márta**  Közgazdasági Főosztály  Belügyminisztérium |